Mala`iku

Mala`iku halittu ne da Allah S.W.A ya halitta daga haske , daya ana kiranshi da mala`ika da yawa kuma ana kiransu da mala`iku, mala`iku ba maza bane kuma ba mata bane su, saboda basu da al`aura ko sigar jinsi , sannan basa cin Abinci kuma basa shan Abunsha haka ma basa bawali ko bayan gida, basa haihuwa kamar Mutum ko Aljan ko Dabbobi hallitar su kawai Allah yake yi, suna da fukafukai, saidai wasu sunfi wasu yawan fukafuki, suna tashi sama Kaman tsuntsaye, Aljanu da Dabbobi na iya ganinsu amman mutum baya ganinsu kwata-kwata, sai dai yana iya ganin su a sigar Mutum kamar yanda Sahabbai suka ga Mala`ika Jibril a sigan Mutum lokacin da yazo ya zauna a majalisin Annabi har ya tambaye shi akan Imani da Tashin kiyama da Alamomi Ta. kowanne jinsin mala`iku nada aikin da Alla ya basu su ringa aiwatarwa, kuma ya sanya su sun kasance jinsi-jinsi daban-daban, dukkan mala`iku masu biyayya ne ga Allah bisa ga abinda ya basu umurni, basa saba masa, wasu sunfi wasu girma, wasu sunfi wasu yawan fukafuki, wasu kuma sunfi wasu daraja. Wasu mala`ikun a duniyan nan namu Allah ya halicce su kuma ya ajiye su anan ta hanya basu aikin da zasuyi. Wasu kuma a Lahira suke tun farko, wasu ma a wasu guraran suke inda bawanda ya san gurin Sa 'anan Allah S.W.AYana ta halittan su har ranan tashin Alkiyyama.

## Zantuka akan mala`iku

Akwai mala`ikan dake kawo wahayi shine Mala`ika Jibril dukkanni Manzannin  Allah sun shi kuma sun taba ganin shi amman a sigan Mutum shine malamin duka Manzanni da Annabawa. Akwai mala`ikan dake kula da busa kahon Tashin alkiyama tinda Allah ya halicce shi yana rike da kahon jira kawai yake yi Allah ya ace masa ya busu. Baya Magana baya komai kawaia tsaye yake yana jiran a bashi umurni, akwai mala`ikan mutuwa mai daukan ran Mutane kullun yana taba mutum sau saba`in yana mai ne man izinin daukan ransa , baya murmushi ko dariya ,kuma kullum yawo yake yi a cikin mutane yana daukan ransu da izinin Allah, akwai mala`iku a cikin wuta wadanda ba suda tausayi ko jin kai ,aikin su shine azabtar da yan wuta. Akwai mala`iku biyu a hugu da daman dan adam suna rubata aikinshi na alheri dana sharri. Dadai sauransu. 

## Sunayen Mala`iku
Wannan dai-daikun suna ne da Allah yake kiran wasu mala`iku dashi, wasu ya dunkule su guri daya , wasu kuma ya basu suna daya akan kansu kamar haka:
*Mala`ika Jibril *Mala`ika Mika`il *Mala`ika Israfil *Mala`ika ridwan *Mallakul ma'ut
Sannan a kowane aiki da Allah yake basu yakan kira Mala`iku masu wannan aikin da sunan aikin da suke yi kamar haka:- *Mala`ikun mutuwa *Mala`ikun dake kula da wuta *Mala`ikun ruwan sama *Mala`ikun tsirrai *Mala`ikun da ke kula da kofofin sama *Mala`ikun dake kula da aljanna

## Muhallin Mala`iku
Muhalli na nufin inda mala`iku suke ,ana samun mala`iku a guri kamar haka
*Mala`ikun aljanna *Mala`ikun kabari *Mala`ikun taskar ruwa *Mala`ikun tsirrai *Mala`ikun mutuwa *Mala`ikun wahayi *Mala`ikun busa rai *Mala`ikun taskar duwatsu *Mala`ikun taskar kasa *Mala`ikun taskar iska *Mala`ikun kididdigan aiki *Mala`ikun dake rike da Al`arshi *Mala`ikun cikin wuta masu azabtar da yan wuta da kula da ita *Mala`ikun masu rubuta aiki
## Imani da Mala`iku
Dole ne mutum yayi Imani da Mala`iku dukkan su cewa akwai su kuma basa saba ma Allah akan komai, kuma bayi ne na Allah kuma mutum yayi Imani akan yanda Annabi ya bada labara akansu.
## mutuwa
Tabbas mala`iku na rasuwa saidai Allah bai bada labarin yadda yake daukan ransu ba dunkule, amman ya bayar da labarin yanda zai dauki ran Mala`ikan mutuwa bayan kowanne mai rai ya rasu.

## Diddigin bayanai na waje
* Tenets of Islam
* Pillars of Islam in Oxford Islamic Studies Online 
* Pillars of Islam. A brief description of the Five Pillars of Islam.
* Five Pillars of Islam. Complete information about The Five Pillars of Islam.

## Manazarta